Brukthandel/byttekveld for Strandbygda ski

Onsdag 18. november kl. 17:30-20:00 legger Strandbygda IL til rette for at skiutstyr (sko, klær, ski, staver, rulleski, klubbtøy etc) kan gis bort/byttes/kjøpes/selges på skistadion. Alle som vil, kan levere klær og utstyr som andre kan få eller kjøpe. Utstyr som leveres inn, merkes med navn og evt pris og kontonummer. Representanter fra Strandbygda vil hele tiden være tilstede for å holde oversikt, slik at selger får tilbakemelding i ettertid. Betaling skjer direkte fra kjøper til selger, og betalingsfrist settes til 1 uke.

De som ønsker å selge ski til ungdom/voksne, bes om å oppgi hvilken vektklasse skiene passer for, og gjerne være tilgjengelig slik at kjøper får den informasjonen han/hun trenger.

Alle som har levert fra seg utstyr, må komme innom senest kl 20:00 for å hente det som ikke er gitt bort eller solgt.
Vi oppfordrer alle til å ta en kikk i boden og finne fram det man ikke lenger har bruk for, slik at det kan gjøres tilgjengelig for andre ivrige skiløpere!

Vi minner også om at Strandbygda IL har klubbavtale med Hagen Sport/G-sport Amfi. Den gir oss rabatter på følgende produkter:

· Langrennsski/staver/sko/bindinger: 20 %

· Langrenns bekledning/luer/hansker: 20%

· Smøring og tilbehør: 20 %

· Rulleski: 20 %

· Super og ullundertøy: 20 %

· Slip Langrennsski: 250kr

· Løpesko: 15 %

· Teknisk treningstøy: 20 %

· Pulsklokker: 15 %

· Sykler: 10 % på sykler opptil 5000kr, 15 % på sykler over 5000kr

Spesialtilbud på forhåndsbestilling av sykler før neste sesong.

· Sykkeldeler og utstyr: 20 %

· Sykkelhjelmer og briller: 20 %

· Sykkelbekledning: 20 %

NB! Rabattsatsene gjelder på de merkene som føres i butikk, gjelder ikke allerede nedsatte varer og markedspriser/fast lavpriser.

G Sport kort:

· Hagen Sport trykker opp G-Sport kort til alle registrerte medlemmer av Strandbygda IL. Dette må medbringes for å få rabatt på produktene nevnt ovenfor. For nye medlemmer hentes kortet i butikken.

· 3 % av hvert registrerte kjøp som gjøres av medlemmer i Strandbygda IL overføres tilbake til klubben 1 gang pr år. Dette gjelder også varer til ordinærpris.

I månedskiftet november-desember vil Hagen sport arrangere en skikveld med ekstra gode tilbud.

